**Moje skúsenosti z účasti na Medzinárodného eTwinning seminári**

**v belgickom meste Antverpy**

Jednou z možností pre učiteľov, ktorý majú záujem pracovať v projekte eTwinning, je možnosť zúčastniť sa niektorého z dvoch typov podujatí: **eTwinning seminárov** organizovaných najmä za účelom nájdenia vhodného projektového partnera pre prácu v programe eTwinning, ale tiež za účelom oboznámenia sa s programom eTwinning a s využívaním IKT alebo odborných **workshopov zameraných na profesionálny rozvoj - PDW** (Professional Development Workshop), ktoré majú za cieľ nielen oboznámiť účastníkov s programom eTwinning a ponúknuť možnosť rozvoja európskej spolupráce s použitím IKT, ale hlavným cieľom je ponúknuť profesijný rozvoj v konkrétnej oblasti, na ktorú sú zamerané.

V dňoch 28. marca do 30. marca 2014 sa v belgickom meste Antverpy konal medzinárodný eTwinning seminár, vďaka ktorému získalo 80 učiteľov z trinástich krajín EÚ priestor pre mnohostranné vzájomné kontakty, získavanie teoretických a praktických skúsenosti pri osvojení nových komunikačných nástrojov. Zo Slovenska sa seminára zúčastnili Ing. Marcela Šterbáková z Košíc, riaditeľka Materskej školy Juhoslovanská 4, ktorá je v zriaďovateľskej pôsobnosti mesta Košice a Mgr. [**Lívia Szakszonová**](javascript:navTo('dt.prof',289780);)učiteľkaz Hliníka nad Hronom. Menované boli vyslané v rámci medzinárodného projektu, finančne podporeného Európskou úniou a Ministerstvom školstva, vedy, výskumu a športu Slovenskej republiky v rámci európskej iniciatívy eTwinning, ako súčasti európskeho Programu celoživotného vzdelávania, ponúkajúceho školám s významnou podporou Národnej služby pre elektronickú spoluprácu škôl (NSS) spoluprácu v oblasti vzdelávania učiteľov, efektívneho využívania informačných technológií vo vyučovacom procese, realizácie projektov a partnerstiev v školách. Účasť na seminári bola pre účastníkov bezplatná.

**So svojimi zážitkami a programom seminára sa s nami podelila Ing. Marcela Šterbáková:**

Učitelia európskych základných a stredných škôl sa zúčastnili prednášok o medzinárodnom školskom portáli eTwinning, využívaní jeho nástrojov, tvorbe a certifikácii projektov. Počas workshopov učitelia za priamej podpory organizátorov tvorili ciele a obsahy projektov medzinárodnej spolupráce európskych škôl bez hraníc .

Dňa 28. 3. 2014po úvodnom privítaní Belgickou národnou službou a predstavení práce a projektov organizátorov, sa účastníci rozdelili do skupín, navzájom sa zoznámili a hľadali spoločné témy projektov.

Dňa 29.3.2014v dopoludňajších hodinách sa konala prednáška o kreatívnych IT nástrojoch využiteľných pri eTwinning projektoch, ako sú tvorba komixu, tvorba pohyblivej a hovoriacej internetovej postavy, tvorba web stránky a pod. Potom tímy pokračovali v práci na konkrétnych projektoch. Po obede sa konal workshop na tému IT prostriedky zamerané na komunikačné a kolaboratívne techniky a ich využitie pri práci so žiakmi na eTwinning projektoch. Inšpiratívne prednášky boli doplnené praktickými ukážkami, ako boli tieto techniky využité v reálnych projektoch eTwinning. Podvečer si účastníci pozreli historické a kultúrne pamiatky Antverp a zúčastnili sa tímových aktivít pri orientácii v historickom centre mesta.

Dňa 30.3.2014 posledný workshop sa týkal samotnej práce a organizácie prostredia Twinspace,  využitia možností, ktoré portál ponúka a registrácii projektov. Všetci účastníci semináru vysoko ocenili hodnotu a kvalitu teoretických a praktických aktivít a tiež profesionálny prístup kolegov pri tvorbe projektov a ponuke odborných prednášok a workshopov.

Počas pracovného pobytu na medzinárodnom seminári eTwinning a Antverpách v Belgicku som sa zúčastnila všetkých vyššie uvedených aktivít, ktoré výrazne obohatili moje profesoinálne kompetencie v oblastiach využívania eTwinning nástrojov, virtuálneho priestoru Twinspace a mnohých interaktívnych programov voľne šíriteľných na internete.

Naučila som sa tieto nástroje využívať v pedagogickej práci a tiež v spolupráci na medzinárodných projektoch. Zároveň som získala neoceniteľnú skúsenosť zo stretnutia a spolupráce s kolegami z krajín Európskej únie, množstvo nových poznatkov z ich práce, rozdielov v školských systémoch jednotlivých krajín a v neposlednom rade osobný zážitok zo stretnutia s organizátormi a ľuďmi poskytujúcimi odborné vedenie a pomoc pri práci na eTwinning projektoch. Počas workshopov sme spolu s partnermi vytvorili eTwinning projekt na tému: Ekologická výchova, geografia, medzipredmetové vzťahy.   
Komunikačným jazykom bol jazyk anglický. Partnermi v projekte boli Alena Mikulecká, Základní škola Josefa Hlávky Přeštice, Přeštice, Česká republika, Kevin sShuck, PENTA College CSG Jacob van Liesveldt, Hellevoetsluis, Holandsko, VALÉRIE SIDOINE, Lycée de Bellevue, Fort-de-France, Francúzsko uviedla Ing. Marcela Šterbáková.

Spracovali: Ing. Henrieta Blénessy, Oddelenie strategického rozvoja , Referát školstva, športu a mládeže MMK

Ing. Marcela Šterbáková, riaditeľka, Materská škola Juhoslovanská 4, Košice

**Fotodokumenácia :**

